תומאס הרברט

תומאס ג'ון הרברט (באנגלית: Thomas John Herbert; ) היה פוליטיקאי אמריקאי מאוהיו, איש המפלגה הרפובליקנית, שכיהן כמושל אוהיו ה-56 בשנים 1947–1949.

ראשית חייו
תומאס הרברט נולד בקליבלנד. במלחמת העולם הראשונה הוא שירת כטייס בשירות האוויר של צבא ארצות הברית. ב-8 באוגוסט 1918, בעת שהיה במשימה יחד עם הטייסת ה-56 של חיל האוויר המלכותי בשמי צרפת, הוא נפצע. לאחר המלחמה שב הרברט לאוהיו, שם הוא סיים את לימודיו ב-1919 בבית הספר למשפטים של אוניברסיטת קייס וסטרן ריזרב, והחל לעסוק בעריכת דין.

קריירה ציבורית
בשנים 1939–1945 שימש הרברט כתובע הכללי של אוהיו. במהפך הפוליטי שחל ב-1946 לטובת המפלגה הרפובליקנית, ניצח הרברט בבחירות למשרת מושל אוהיו את המושל המכהן פרנק לאושי. שנתיים לאחר מכן ניצח לאושי את הרברט, שניסה להיבחר לכהונה שנייה. בשנים 1957–1963 כיהן הרברט כשופט בבית המשפט העליון של אוהיו. ב-1961 הוא לקה בשבץ מוחי והחליט לא להתמודד על כהונה נוספת.

חיים אישיים
ב-1919 נשא הרברט לאישה את ג'נט ג'דסון מקליבלנד. לשניים נולדו ארבעה ילדים. ג'נט נפטרה ב-1945. ב-1948, בעת שכיהן כמושל, נישא הרברט בשנית למילדרד הלן סטיבנסון מאינדיאנפוליס. לשניים נולדה בת אחת. מילדרד נפטרה ב-1962.

תומאס הרברט נפטר בקולומבוס, אוהיו, ב-26 באוקטובר 1974, יומיים לפני יום הולדתו ה-80. הוא נטמן בבית הקברות לייק ויו שבקליבלנד.

בנו, ג'ון הרברט, היה הגזבר של אוהיו בשנים 1963–1971, וניסה להתמודד על משרת התובע הכללי של אוהיו ב-1970.

קישורים חיצוניים

 הרברט תומאס באתר Ohio History Central 
 הרברט תומאס באתר אגודת המושלים הלאומית 
 תומאס הרברט באתר The Political Graveyard

הערות שוליים

מושלי אוהיו
מושלי מדינות ארצות הברית מהמפלגה הרפובליקנית
שופטי בתי משפט במדינות ארצות הברית
תובעים כלליים במדינות ארצות הברית
אנשי הכוחות המזוינים של ארצות הברית במלחמת העולם הראשונה
טייסי צבא ארצות הברית
מעוטרי צלב התעופה המצוינת
מעוטרי לב הארגמן
עורכי דין אמריקאים במאה ה-20
בוגרי אוניברסיטת קייס וסטרן ריזרב
אמריקאים שנולדו ב-1894
אמריקאים שנפטרו ב-1974